Byna 200 000 aansoeke reeds vir Gauteng-skole ontvang | Maroela Media
Die aanlynregistrasie vir gr. 1- en gr. 8-leerders vir die 2020-skooljaar het eers vanoggend om 08:00 geopen, maar beskikbare plekke was reeds binne die eerste twee uur reeds meer as halfpad vol.
Groot getalle ouers het na die Diepsloot-jeugsentrum gestroom om hulp by beamptes van die Gautengse departement van onderwys te kry om vir hul kinders aansoek te doen.
"Verlede jaar dié tyd het ons al sowat 100 000 aansoeke ontvang. Vandag het ons al 195 000 aansoeke ontvang, wat beteken ons het verlede jaar se syfer verdubbel," het Panyaza Lesufi, LUR vir onderwys, aan joernaliste gesê.
"Onthou, ons het 320 000 plekke beskikbaar, so as ons al amper by 200 000 is, gaan ons baie vinnig ons teiken bereik."
Ouers het gesê hulle is in hul skik met die vinnige aansoekproses, terwyl sommige die departement geloof het dat hulle die sentrum vir ouers beskikbaar gestel het aangesien nie alle huishoudings toegang tot internet het nie.
Lesufi het gesê daar kan moontlik vertragings op die aansoekstelsel wees weens die hoë getal besoekers aan die aanlynregistrasieplatform. Hy het ouers aangemoedig om net aan te hou probeer totdat hul aansoeke voltooi is.
Lesufi het vroeër gesê ouers kan vir enige skool van hul keuse aansoek doen. Geen taal sal tydens registrasies voorkeur geniet nie, hoewel die stelsel wel aandui in watter tale leerders by 'n spesifieke skool geakkommodeer kan word.
Ouers het nog geleentheid tot middernag op 22 Julie om aansoek te doen, maar word aangemoedig om vinnig te spring om teleurstelling te voorkom.
Hoop Afrikaanse ouers het gespring en eerste aansoek gedoen.
Dan sal ek graag wil sien dat 'n oudit agterna gedoen word sodat ons kan sien hoe die onderwys departement kinders aan skole toewys – om seker te maak die rassistiese Lesufi manipuleer nie die stelsel vir politieke redes.
As daar te min plek is vir al die aansoekers Lesufi, dan doen jy nie jou werk nie, jy moet nog skole bou en sorg dat die skole in die townships wat leegstaan ordentlike onderwysers kry.
@Chris du Preez, ek stem!!!
Het vanoggend 8:00 op die kop geregistreer en WA no. dadelik gekry. Sal nou moet kyk wat gebeur.
Ons begin nou vinnig die punt bereik waar Lesufi se swak administrasie ontbloot gaan word deurdat daar te min plek gaan wees om alle leerders te akkommodeer – wonder of hy dan nog steeds sy raskaart sal kan speel?